Unión del Pueblo Navarro talde parlamentarioari atxikiriko Leticia San Martín Rodríguez foru parlamentari andreak honako informazio eskaera hau egin du: “zer kronograma du planifikatuta Osasun Departamentuak, gaurtik amaitu arte, Osasunbideko lanpostuen lan baldintzak (arriskugarritasuna, nekagarritasuna eta arriskuak) ebaluatzeko azterlanari dagokionez?” (11-24/PES-00452). Hona hemen Nafarroako Gobernuko Osasun Departamentuko kontseilariak horri buruz eman duen informazioa:
Osasunbidea-Nafarroako Osasun Zerbitzuak lan baldintzen ebaluazioa Laneko Arriskuen Prebentziorako Planean oinarrituta ezartzen du. Plan hori, ondorio guztietarako, Laneko Arriskuen Prebentziorako Legean (azaroaren 8ko 31/1995 Legea) ezartzen den Prebentzio Planaren baliokidea da.  
Laneko Arriskuen Prebentziorako Plana Osasunbidea-Nafarroako Osasun Zerbitzuaren jarduera, zerbitzu eta prozesu guztiei aplikatzen zaie. Nahitaez bete behar dute Osasunbidea-Nafarroako Osasun Zerbitzuko langile guztiek, enpresa kontratistek eta jarduera horietan edozein neurritan parte hartzen duen pertsona fisiko edo juridiko orok.
Plana langileen ordezkariei kontsultatzen zaie aldez aurretik, eta horren kontuak ematen dira hiru hilean behin biltzen den segurtasun eta osasun batzordean. Batzorde horietan, abendu bakoitzean, Laneko Arriskuen Prebentziorako Zerbitzuak aurreikusitako arriskuen ebaluazioen berrikuspenen plangintza aurkezten du onespena emateko, eta martxo bakoitzean aurreko urtean egindakoaren berri ematen da. 
Plangintza arriskuen ebaluazio programatuaren berrikuspenetik eratortzen da, eta garapena aztertzetik honako hauek jasotzen ditugu:
Programatutako arriskuen ebaluazioaren berrikuspena
Lanpostu guztiak ebaluatuta daudela kontuan hartuta, lau urtean behin berrikusi behar dira, eta lanpostu berrien hasierako ebaluazioa ere egin behar da.   Horrela, unitate edo zerbitzu bakoitza 2025, 2026, 2027 edo 2028an berrikusteko planifikatuta dago. Hala ere, aldizkakotasuna ez da beti lau urtean behingoa. Arrisku higieniko espezifikoak daudenean (anestesikoak, erradiazio ez-ionizatzaileak, formola eta beste batzuk), ingurumen neurketak egin behar dira, ebaluazioaren aldizkakotasunetik kanpo. Berariazko prozedura bat dago ebaluazio horietarako, eta aldizkakotasuna horien emaitzetara egokitzen da. 
Arriskuen ebaluazioa eskaeraren arabera
Zerbitzuko talde teknikoak egunean berrikusten du gorabehera, baja eragin duen edo eragin ez duen istripu edo arrisku berrien edo ebaluatu gabeen detekzioaren barne komunikazio oro, eta adituen irizpidearen arabera planifikatzearen bidez artatzen du; horri esker, lehentasuna ematen zaio programatutako arriskuen ebaluazioaren berrikuspenaren aldizkakotasuna laburtzeari, lanpostuetara bisitak eginez behar diren ekintzak ezartzeko.
Obrek eta aldaketek beharrezko egiten dute Osasunbideko zentroetako Autobabes Planak eguneratzea. 
“Haurdunaldi arriskutsuagatiko prestazio” (gutxi gorabehera 400 urtean) bakoitzak egoera berezi horretarako arriskuen ebaluazio espezifikoaren berrikuspena sortzen du.  Haurdunaldiko arriskuak kudeatzeko prozedura berri bat adostu eta onartu da. 
Plangintza 
Prebentzio Planarekiko konpromisoa betez, urtero eguneratzen eta onartzen dira laneko segurtasuna eta osasuna sustatzeko helburuak. 
Arriskuen ebaluazioen emaitzetatik eratorritako aldaketak egokitzeko plangintza, urteko berrespenaren zain dagoena, honako hau da:
Laneko arriskuen prebentzioa Osasunbidean hobeto txertatzeko, Laneko Arriskuen Prebentzioari buruzko Legean ezarritakoaren arabera.
	Adierazleen deskribapena
	Aurreikusitakoa

	Arriskuen ebaluazioak eta beste azterlan batzuk 
	500

	Lehen mailako arretako eta arreta espezializatuko gainkarga taldeen bilerak
	8 


Laneko arriskuen prebentzioaren arloan gizarte eragileen parte hartzea eta lankidetza sustatzeko.
	Adierazleen deskribapena
	Aurreikusitakoa

	Segurtasun eta Osasun Batzordearen bilerak eta batzordea bildu aurreko bilerak 
	8


Langileen osasuna zaintzeko programak garatzeko, istripuetan jarduteko eta osasun arrazoiengatik birkokatzeko eta egokitzapenak egiteko.
	Adierazleen deskribapena
	Aurreikusitakoa

	Osasun azterketak Osasuna zaintzea 
	2.500

	Beste osasun jarduketa batzuk: Kontsultak Egokitzapenak Birkokatzeak 
	3.500

	Haurdunaldi arriskutsua baloratzeko eskaerei erantzutea
	350

	Arrisku biologikoko istripuei arreta ematea
	300

	Profesionalei arreta ematea kanpoko erasoen ondoren
	600


Osasunbidean ezarritako larrialdi planak eraginkor mantentzeko.
	Adierazleen deskribapena
	Aurreikusitakoa

	Larrialdietarako planak berrikustea
	30


Osasunbideko langileendako laneko arriskuen prebentzioaren arloko prestakuntza eta informazio plana garatzeko.
	Adierazleen deskribapena
	Aurreikusitakoa

	Prestakuntzako ekintzak 
	150


Laneko arriskuen prebentzioaren arloko araudiak ezarritako lan baldintzen kontrola mantentzeko, Osasunbideko langileen osasuna babesteko.
	Adierazleen deskribapena
	Aurreikusitakoa

	Ingurumen neurketak 
	190


Osasuna sustatzeko programak garatzeko.
	Adierazleen deskribapena
	Aurreikusitakoa

	Renueva-T eta KHUNE programak, taldeko osasuna sustatzeko
	4


Etengabe hobetzeko konpromisoa
Prebentzio zerbitzuak etengabe trebatzeko duen konpromisoa bermatzen da, bai eta ingurune seguru, inklusibo eta osasungarriak sustatzeko konpromisoa ere.
Ondorioa
Lan hori Osasunbidea-Nafarroako Osasun Zerbitzuko arriskuen prebentzio zerbitzuko talde teknikoari eta Segurtasun eta Osasun Batzordeko kide diren prebentzio ordezkariei esker da posible. Informazio gehiago nahi izanez gero, jarri harremanetan zerbitzuarekin.
·  Eranskinak 
Laneko Arriskuen Prebentziorako Plana eta segurtasun eta osasun batzordeak onartutako prozedurak:
https://gcsalud.admon-cfnavarra.es/Salud04/SSCC/PRL/PlanPRL/Paginas/default.aspx
Segurtasun eta osasun batzordeen aktak
https://gcsalud.admon-cfnavarra.es/Salud04/SSCC/EspaciosColaboracion/DPR/ComiteSeguridad.aspx
· Kronograma (1. ERANSKINA)
Hori jakinarazten dut, Nafarroako Parlamentuko Erregelamenduaren 15. artikuluan xedatutakoa betez.
Iruñean, 2024ko azaroaren 22an
Osasuneko kontseilaria: Fernando Dominguez Cunchillos
(Oharra: Aipatu eranskinak foru parlamentarien eskura daude Parlamentuaren kudeaketarako Ágora sisteman).
